# Maurice Gibb

Maurice Ernest Gibb CBE (Douglas, 22 de desembre de 1949 - Miami Beach, 12 de gener de 2003) va ser un music britànic, component del grup dels Bee Gees, un dels millors i més coneguts grups de Pop de la història. Maurice Gibb cantava, componia i exercia com a productor musical. Els seus majors èxits els va obtenir amb els Bee Gees, tot i que va publicar alguns treballs en solitari: els senzills Railroad (1970) i Hold Her in Your Hand (1984).
Tot i que el seu germà gran Barry Gibb i el seu germà bessó Robin Gibb eren els principals cantants del grup, la majoria dels seus àlbums incloïen almenys una o dues cançons amb la veu principal de Maurice, com "Lay It on Me", "Country Woman" i "On Time". The Bee Gees va ser un dels grups de pop-rock amb més èxit de tots els temps.
Gibb va començar la seva carrera musical el 1955 a Manchester, Anglaterra, a l'edat de sis anys, unint-se al grup de skiffle-rock and roll the Rattlesnakes, que més tard es va convertir en els Bee Gees el 1958 després de passar tres anys a Manchester quan es van traslladar a Austràlia. Van tornar a Anglaterra, on van aconseguir fama mundial. El 2002, els Bee Gees van ser designats com a CBE per la seva "contribució a la música".
Les primeres influències musicals de Maurice Gibb van incloure els Everly Brothers, Cliff Richard i Paul Anka; els Mills Brothers i els Beatles van ser importants influències posteriors. Durant la ruptura temporal dels Bee Gees entre 1969 i 1970, Maurice va llançar el seu primer senzill en solitari, "Railroad", però el seu primer àlbum en solitari, The Loner, no va ser mai publicat.
Maurice va morir a la matinada del 12 de gener de 2003 de manera inesperada quan havia estat ingressat a l'hospital a causa de problemes gastrointestinals. Després de la mort inesperada de Gibb el 2003, el seu fill va recollir el seu premi al Palau de Buckingham el 2004.

## Referències

* ↑ Kauth, André. Pop History Band 1: Musikgruppen von A bis K (en alemany). Books on Demand, 2019-10-14, p. 40. ISBN 978-3-7481-7940-5.
* ↑ Gutiérrez, Estephanie. «Maurice Gibb, el genio detrás del sonido de los Bee Gees» (en castellà). de10.com.mx, 12-01-2020. [Consulta: 6 agost 2023].
* ↑ Brennan, Joseph. «Gibb Songs : 1966». columbia.edu. [Consulta: 6 agost 2023].
* ↑ «Bee Gees». Rock & Roll Hall of Fame Museum, 1997. [Consulta: 6 agost 2023].
* ↑ Uitti, Jacob. «Behind the History and the Meaning of the Band Name: the Bee Gees» (en anglès americà). American Song Writer, 01-12-2022. [Consulta: 6 agost 2023].
* ↑ Bilyeu, Melinda; Cook, Hector; Hughes, Andrew Môn. The Ultimate Biography Of The Bee Gees: Tales Of The Brothers Gibb (en anglès). Omnibus Press, 2011. ISBN 978-0-85712-894-2.
* ↑ Apter, Jeff. Tragedy: The Ballad of the Bee Gees (en anglès). Woodslane Press, 2023-02-01. ISBN 978-1-922800-32-9.
* ↑ Taylor, Chuck «The Bee Gees four decades of success». Billboard, 2001, pàg. 46.
* ↑ «Maurice Gibb, en estado muy grave tras una operación» (en castellà). La Vanguardia, 10-01-2003. [Consulta: 6 agost 2023].
* ↑ «'Bitter-sweet' trip to palace for Bee Gees». Daily Telegraph, 2004. [Consulta: 6 agost 2023].

## Enllaços externs

* Lloc oficial dels Bee Gees (anglès)
* Lloc web dels Bee Gees Arxivat 2005-11-24 a Wayback Machine. (anglès)
* El millor lloc sobre les cançons dels germans Gibb (anglès)
* Lloc web sobre els Bee Gees en català Arxivat 2008-09-28 a Wayback Machine. (català)